ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 162/27.05.2021**

**privind solicitarea de trecere din domeniul public al statului și**

**administrarea Ministerului Educației** **și Cercetării Științifice pentru Inspectoratul Școlar Județean Satu Mare în domeniul public al Municipiului Satu Mare și administrarea Consiliului Local a imobilului ”Bază sportivă Stadion” situat în Satu Mare, str. Zefirului**

Consiliul Local al Municipiului Satu Mare întrunit în ședința ordinară din data de 27.05.2021,

Analizând:

-proiectul de hotărâre înregistrat sub nr. 29600/25.05.2021,

-referatul de aprobare al inițiatorului, înregistrat sub nr. 29601/25.05.2021,

-raportul de specialitate al Serviciului Patrimoniu Concesionări Închirieri înregistrat sub nr.29603/25.05.2021,

-raportul Serviciului Juridic înregistrat sub nr. 29753/26.05.2021,

- avizele comisiilor de specialitate ale Consiliului Local Satu Mare,

Luând în considerare prevederile:

-art. 136 alin.4 din Constituția României,

-art. 858-859, art.863-865 ale Codului civil, Cartea a-III-a despre bunuri,

-art.112 alin (2) din Legea educației naționale nr. 1/2011, cu modificările și completările ulterioare,

-art. 292 alin (1)-(6) din Codul administrativ aprobat prin OUG nr.57/2019, cu modificările și completările ulterioare,

- Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În temeiul prevederilor art. 129 alin. (2) lit. c), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă următoarea

**H O T Ă R Â R E:**

 **Art.1.** (1) Se aprobă solicitarea de trecere din domeniul public al statului şi administrarea Ministerului Educaţiei și Cercetării Științifice pentru Inspectoratul Școlar Judeţean Satu Mare în domeniul public al municipiului Satu Mare şi administarea Consiliului local Satu Mare a imobilului ”Bază sportivă Stadion” situat în Satu Mare, str. Zefirului, descris în anexa nr.1 care face parte din prezenta hotărâre.

 (2) Pentru imobilul menționat la alineatul precedent se va menține statutul actual de bază didactică și va fi transmis spre administrare Liceului cu Program Sportiv Satu Mare.

**Art.2.** Cu ducerea la îndeplinire a prezentei se încredințează Primarul municipiului Satu Mare şi Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

 **Art.3**. Prezenta se comunică, prin intermediul secretarului general al municipiului Satu Mare, în termenul prevăzut de lege: Primarului municipiului Satu Mare, Instituției Prefectului județului Satu Mare, Guvernului României-Ministerul Educației , O.C.P.I Satu Mare prin Serviciul Patrimoniu, Concesionări, Închirieri.

**Președinte de ședință, Contrasemnează**

 **Ghiarfaș Adelin-Cristian Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr total al consilierilor absenţi | 1 |
| Voturi pentru | 18 |
| Voturi împotrivă | 0 |
| Abţineri | 4 |

Redactat în 6 exemplare originale